Teolinda Gersão

Teolinda Maria Sanches de Castilho Gersão Gomes Moreno, coñecida como Teolinda Gersão, nada en Coímbra (Cernache) o 30 de xaneiro de 1940), é unha escritora e profesora universitaria portuguesa.

 Biografía 
Estudou no Liceu Nacional Infanta Dona Maria, actual Escola Secundaria Infanta Dona Maria, en Coímbra. Estudou Xermanística e Anglística na Universidade de Coímbra, Universidade de Tubinga e na Universidade de Berlín, foi lectora de portugués na Universidade Técnica de Berlín, docente na Facultade de Letras de Lisboa e posteriormente profesora catedrática da Universidade Nova de Lisboa, onde ensinou literatura alemá e literatura comparada até 1995. A partir desa data, decidiu xubilarse  máis cedo e pasou a dedicarse exclusivamente á literatura. Comezou por publicar ficc.ión aos 41 anos.

Alén da permanencia de tres anos na Alemaña, viviu dous anos en São Paulo (hai reflexos desa estadía nalgúns textos dos Os Guarda-Chuvas Cintilantes, 1984), e coñeceu Mozambique, cuxa capital, entón Lourenço Marques, é o lugar onde decorre a novela de 1997 A Árvore das Palavras.

Escritora residente na Universidade da California en Berkeley en febreiro e marzo de 2004, estivo presente na Feira do Libro de Frankfurt en 1997 e 1999 e, entre outros premios literarios, recibiu o gran Premio de Novela e Novela da Asociación Portuguesa de Escritores pola súa novela A Casa da Cabeça de Cavalo (1995), os Premios de Ficción do Pen Club polos libros O Silêncio (1981) e O Cavalo de Sol (1989) e o gran Premio de Conto Camilo Castelo Branco por Históorias de Ver e Andar (2002).

A súa obra está traducida a máis de vinte países. Algúns dos seus libros foron adaptados ao teatro e estreados en Portugal, Alemaña etc. As súas novelas tratan da sociedade contemporánea, aínda que decorren en distintos períodos. Inclúen as  complexidades das relacións humanas, a dificultade da comunicación, o amor e a morte, a opresión, a liberdade, a identidade, a resistencia e o proceso de creación. Outro tema central da súa obra é o concepto de tempo, quer no tratamento do tempo na estrutura narrativa quer no tempo histórico no que teñen lugar as súas novelas.

Casada e con dúas fillas.

 Obras 

 Silêncio (1995). Ed. de Sextante Editora, 2013, ISBN 978-989-8093-18-9.
 Paisagem com Mulher e Mar ao Fundo (1969). Dom Quixote, ISBN  9789722013581. Ed. de Porto Editora en 2019, ISBN 978-972-0-03240-9.
 História do Homem na Gaiola e do Pássaro Encarnado (1982). Bertrand Editora. Literatura infantil. 14 páxs.
 Os Guarda-Chuvas Cintilantes (1997). Dom Quixote, ISBN 9789722013970. Nova edición: Os guarda-chuvas cintilantes. Cadernos I - Diário (2014). Sextante Editora. ISBN 978-989-676-116-5.
 O Cavalo de Sol (1984). Dom Quixote. ISBN 9789722007474.
 A Casa da Cabeça de Cavalo (1996). Ed. de Porto Editora, 2017, ISBN 978-972-0-04043-5.
 A Árvore das Palavras (1997). Dom Quixote, ISBN 9789722013741. 8ª ed. en Porto Editora, 2018, ISBN 978-972-0-03058-0. En español: El árbol de las palabras, El Cobre.
 Os Teclados (1999). Dom Quixote. ISBN 9789722020893.
 Os Anjos (2000). Dom Quixote. ISBN  9789722019477.
 Histórias de Ver e Andar (2003). Ed. de Sextante Editora, 2016. ISBN 978-989-676-142-4.
 O Mensageiro e Outras Histórias com Anjos (2003). Dom Quixote. ISBN 9789722025447.
 A mulher que prendeu a chuva e outras historias (2007). Ed. de Sextante Editora, 2016, ISBN 978-989-8093-01-1.
 A cidade de Ulisses (2011). Ed. en Porto Editora, 2019, ISBN 978-972-0-03212-6 .
Os teclados & Três histórias com anjos (2012). Sextante Ed. ISBN 978-972-0-07163-7. Contén Os teclados e O mensageiro e outras histórias com anjos
 As Águas Livres. Cadernos II (2013). Sextante Editora. ISBN 978-989-676-078-6.
 Passagens (2014). Sextante Editora. ISBN 978-989-676-130-1.
Prantos, Amores e Outros Desvarios (2016). Porto Editora. ISBN 978-972-0-04863-9.
Atrás da Porta e outras Histórias (2019). Porto Editora. ISBN 978-972-0-03137-2.

 Premios 

 1981: Prémio de Ficção do Pen Club: O silêncio.
 1989: Prémio de Ficção do Pen Club: O cavalo de sol.
 1995: Grande Prémio de Romance e Novela da Associação Portuguesa de Escritores, (“shortlisted” para o Prémio Europeu de Romance Aristeion en 1996): A casa da cabeça de cavalo
 1999: Prémio da Crítica (Centro Português da Association Internationale des Critiques Littéraires): Os teclados
 1999: Premio Fernando Namora: Os teclados
 2002: Grande Prémio do Conto Camilo Castelo Branco: Histórias de ver e andar
 2008: Prémio Máxima de Literatura: A mulher que prendeu a chuva e outras histórias
 2008: Prémio de Literatura da Fundação Inês de Castro
 2012: Prémio Ciranda: A Cidade de Ulisses
 2013: Prémio da Fundação António Quadros
 2015: Prémio Fernando Namora: Passagens
 2017: Prémio Vergílio Ferreira polo conxunto da obra.
 2018: Albert Marquis Lifetime Achievement Award

 Ligazóns externas 

 Biografía de Teolinda Gersão no sitio web do Centre for the Study of Contemporary Women's Writing (University of London)
 Contamos sempre outra vez. José Riço Direitinho. Público, 15 de febreiro de 2019.
 Teolinda Gersão vence gran Premio de Conto Camilo Castelo Branco. Público, 21 de xuño de 2017.

 Notas 

Categoría:Escritores de Portugal
Categoría:Nados en 1940